Riaan groet nuusateljee – dié keer finaal | Maroela Media
Riaan Cruywagen (Foto: Argief)
kykNET het dié nuus Donderdag bekend gemaak.
Cruywagen, voorheen SABC2-nuusanker, is al vir vyf jaar betrokke by dié kanaal as ankeraanbieder van die kykNET se programme Dagbreek en kykNET Verslag.
Dié vaarwel kom nadat Cruywagen in 2012, ná 37 jaar by SABC2 as ankeraanbieder, dié kanaal gegroet het. Hy is steeds die persoon wat die langste in diens van die SAUK was as aanbieder. Hy is as "'n Afrikaanse ikoon" deur die ATKV aangewys, het 'n toekenning vir die bevordering van Afrikaans van die Rapportryers ontvang en die Edgars-klub het hom as die beste mans-televisieaanbieder aangewys.
Cruywagen sal steeds as aanbieder van die program Met 'n huppel in die stap te sien wees. kykNET Verslag word Donderdagaand om 21:30 uitgesaai op kykNET, DStv kanaal 144.
Hou Maroela Media dop vir 'n volledige onderhoud met Cruywagen.
Lees meer op kykNET.
Gerhardt O · 2 jare gelede
Dis nou regtig jammer, geniet altyd as Riaan die nuus lees ….UITSTEKEND !
Ekt groot geword met oom Riasn. Tot weersiens
Jy was 'n waardige man Riaan en 'n groot aansporing vir die jonger geslag. Daar sal nie maklik iemand gevind kan word wat jou skoene sal kan volstaan nie. Ons almal gaan jou mis ou Grote. Geniet jou aftrede saam die wederhelfte. ??